
Διόρθωση σφάλματος στο π.δ. υπ’ αριθμ. 179/2005 

ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 206 
Τροποποίηση και συμπλήρωση του π.δ. 47/1996 «Οργα¬ 
νισμός διοικητικών υπηρεσιών Αριστοτελείου Πανε¬ 
πιστημίου Θεσσαλονίκης» (Α' 33). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 εδ. δ' του ν. 1566/1985 «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (Α'167), που διατη¬ 
ρήθηκε σε ισχύ με το άρθρο 20 παρ. 4 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (Α'107). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α'98)». 

2. Του άρθρου 2 παρ. 2 περ. β' στοιχ. V και XIX του ν. 
2083/1992 (Α'159). 

3. Την απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρω¬ 
σης ΔΙΔΚ/Φ1 /2/6139/23.3.2004 «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης, (Β' 527) 

4. Την υπ’ αριθμ. 14650/ΔΙ0Ε85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β'519). 

5. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των (Β' 608). 

6. Την απόφαση της Συγκλήτου για την ανάθεση των 
αρμοδιοτήτων της στο Πρυτανικό Συμβούλιο (συνεδρί¬ 
αση 2763/23.6.2005). 

7. Την πρόταση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδριάσεις 2738/20.3.2002, 
2757/3.12.2003, 2761/31.3.2004 και 2768/23.3.2005) και του 
Πρυτανικού Συμβουλίου (συνεδρίαση 1192/27.5.2005). 

8. Το γεγονός ότι από την εφαρμογή των διατάξεων 
του παρόντος προκαλείται ετήσια δαπάνη ύψους 73.650 
ΕΥΡΩ, η οποία κατά το τρέχον έτος περιορίζεται σε 
28.000 ΕΥΡΩ περίπου. Η ανωτέρω δαπάνη θα καλύπτε¬ 
ται, κατά το τρέχον οικονομικό έτος, από πιστώσεις του 
προϋπολογισμού του Υπουργείου Εθνικής Παιδείας και 
Θρησκευμάτων 

(Ειδ. Φορέας 19-250, Κ.Α.Ε. 0200) και κατά τα επόμενα 
πέντε οικονομικά έτη από πιστώσεις που θα εγγράφονται 
στον ανωτέρω προϋπολογισμό για το σκοπό αυτό. 

9. Την υπ’ αριθμ. 198/2005 γνωμοδότηση του Συμβου¬ 
λίου της Επικράτειας με πρόταση των Υφυπουργών 
Εσωτερικών Δημόσιας Διοίκησης και Αποκέντρωσης, 
Οικονομίας και Οικονομικών, και Εθνικής Παιδείας και 
Θρησκευμάτων, αποφασίζουμε: 

Άρθρο πρώτο 

Στο π.δ. 47/1996 «Οργανισμός Διοικητικών Υπηρεσιών 
του Αριστοτελείου Πανεπιστημίου Θεσσαλονίκης» (Α'33) 
τροποποιούνται, συμπληρώνονται και αντικαθίστανται 
επιμέρους άρθρα ως ακολούθως: 

Άρθρο 1 

Το δεύτερο εδάφιο της παρ. 5 του άρθρου 1 αντικα¬ 
θίσταται ως εξής: 

«Η νομική εξυπηρέτηση στις κάθε μορφής υποθέσεις 
του πανεπιστημίου και η νομική καθοδήγηση των Αρχών 
και Υπηρεσιών αυτού, γίνεται από τη Νομική Επιτροπή 
και το Δικαστικό Γραφείο. Οι θέσεις δικηγόρων για τη 
στελέχωση του Δικαστικού Γ ραφείου ορίζονται σε 3, η 
πλήρωση των οποίων γίνεται κατά την κρίση και ανά¬ 
λογα με τις εκάστοτε ανάγκες του πανεπιστημίου. Στις 
θέσεις αυτές προσλαμβάνονται με απόφαση του Πρυτα- 
νικού Συμβουλίου, ένας (1) δικηγόρος, παρ’ Αρείω Πάγω, 
ως Προϊστάμενος και δύο (2) δικηγόροι με πενταετή 
τουλάχιστον άσκηση του δικηγορικού επαγγέλματος. Οι 
δικηγόροι προσλαμβάνονται με σχέση έμμισθης εντο¬ 
λής και η αμοιβή τους καθορίζεται από τις ισχύουσες 
διατάξεις για τις αποδοχές δικηγόρων που παρέχουν 
υπηρεσίες με σχέση πάγιας και περιοδικής έμμισθης 
εντολής στο Δημόσιο, τους Ο.Τ.Α. και τα Ν.Π.Δ.Δ.». 

Αρθρο 2 

Η παράγραφος 1 του άρθρου 2 αντικαθίσταται ως 

εξής: 

«1. Οι διοικητικές υπηρεσίες στην κεντρική διοίκηση 
του Αριστοτελείου Πανεπιστημίου Θεσσαλονίκης, δι¬ 
αρθρώνονται στις εξής υπηρεσιακές μονάδες: α) Γ ενική 
Διεύθυνση Διοικητικών Υπηρεσιών β) Γ ενική Διεύθυνση 
Οικονομικών Υπηρεσιών γ) Γενική Διεύθυνση Τεχνικών 
Υπηρεσιών και Μηχανοργάνωσης δ) Γραμματείες Σχο¬ 
λών (μία για κάθε σχολή) ε) Γ ραμματείες Τ μημάτων (μία 
για κάθε τμήμα) στ) Γραμματεία Συγκλήτου ζ) Γραμμα- 
τεία Πρυτανικού Συμβουλίου η) Γραμματεία Νομικής 
Επιτροπής θ) Γραμματεία Σχολείου Νέας Ελληνικής 
Γλώσσας ι) Γ ραμματεία Κέντρου Βυζαντινών Ερευνών 
ια) Γ ραφείο Πρυτανείας ιβ) Γ ραφείο Τύπου, Μετάφρασης 
και Διερμηνείας». 

Άρθρο 3 

1 Στο τέλος του εδ. α' της παρ. 2 του άρθρου 5 προ¬ 
στίθεται εδάφιο ως εξής: 

«Τέλος, η φροντίδα για την φύλαξη και τον καθαρισμό 
των εσωτερικών και εξωτερικών χώρων των πανεπιστη¬ 
μιακών εγκαταστάσεων». 

2. Οι διατάξεις των παραγράφων 1ε και 2ε του ιδίου 
άρθρου του Προεδρικού Διατάγματος καταργούνται. 

Άρθρο 4 

Το άρθρο 6 αντικαθίσταται ως ακολούθως: 

«Άρθρο 6 

Διεύθυνση Συντονισμού Ακαδημαϊκών Μονάδων 

1. Η Διεύθυνση Συντονισμού Ακαδημαϊκών Μονάδων 
συγκροτείται από τα παρακάτω Τμήματα. 

α. Τμήμα Διεθνών Σχέσεων 

β. Τ μήμα Ευρωπαϊκών Εκπαιδευτικών Προγραμμάτων 

γ. Τ μήμα Δημοσίων Σχέσεων 

δ. Τ μήμα Διασύνδεσης 

ε. Τ μήμα Σπουδών 

2. Οι αρμοδιότητες της Διεύθυνσης Συντονισμού 
Ακαδημαϊκών Μονάδων, κατανέμονται στα Τμήματα 
ως εξής: 

α. Τμήμα Διεθνών Σχέσεων, στην αρμοδιότητα του 
οποίου υπάγονται: Η ανάπτυξη, οργάνωση και διατή¬ 
ρηση καλών διεθνών σχέσεων του πανεπιστημίου, με 
σκοπό την προβολή του στο εξωτερικό. Η φροντίδα για 
τη σύναψη συμφωνιών επιστημονικής συνεργασίας με 
Ιδρύματα της αλλοδαπής και η σύνταξη και υλοποίη¬ 


ση ετησίων προγραμμάτων εργασίας, η οργάνωση της 
φιλοξενίας των ξένων επιστημόνων, και οι μεταβάσεις 
στο εξωτερικό των μελών ΔΕΠ του ΑΠΟ. Η τήρηση 
της ξενόγλωσσης αλληλογραφίας του πανεπιστημίου 
με φορείς του εξωτερικού. Η ενημέρωση της πανεπι¬ 
στημιακής κοινότητας για γενικότερα διεθνή θέματα. Η 
παρακολούθηση και εκπλήρωση των υποχρεώσεων του 
πανεπιστημίου ως μέλους διεθνών οργανισμών. 

β. Τ μήμα Ευρωπαϊκών Εκπαιδευτικών Προγραμμάτων, 
στην αρμοδιότητα του οποίου υπάγονται: Η προώθη¬ 
ση διαπανεπιστημιακών συμφωνιών του ιδρύματος στα 
πλαίσια των ευρωπαϊκών εκπαιδευτικών προγραμμάτων 
(ΣΩΚΡΑΤΗΣ, ΤΕΜΡυδ, ΘΕΑΝ ΜΟΝΝΕΤ κ.α.) και η αλληλο¬ 
γραφία με ευρωπαϊκά πανεπιστήμια για θέματα ιδίως 
κινητικότητας διδακτικού προσωπικού και φοιτητών, 
καθώς και η υποδοχή και εξυπηρέτηση διδακτικού προ¬ 
σωπικού και φοιτητών (εισερχομένων και εξερχόμενων). 
Η επιμέλεια της σύνταξη συμφωνιών με τα άλλα πανε¬ 
πιστήμια στο πλαίσιο των ευρωπαϊκών προγραμμάτων, 
η οικονομική τους διαχείριση και η ενημέρωση των αρ¬ 
μοδίων υπηρεσιών και των μελών της πανεπιστημιακής 
κοινότητας για τα ευρωπαϊκά εκπαιδευτικά προγράμμα¬ 
τα. Η υποβολή τελικών εκθέσεων στα αρμόδια όργανα. 
(Ευρωπαϊκή Επιτροπή και Εθνική Μονάδα Συντονισμού), 
η επιμέλεια της έκδοσης ενημερωτικών εντύπων και η 
τήρηση ξενόγλωσσης αλληλογραφίας. 

γ. Τμήμα Δημοσίων Σχέσεων, στην αρμοδιότητα του 
οποίου υπάγεται η διαδικασία πραγματοποίησης των 
διαφόρων εκδηλώσεων του πανεπιστημίου καθώς και 
η ενημέρωση των φορέων εκτός του πανεπιστημίου. Η 
διατήρηση τηβεννοθήκης. Η δημιουργία πληροφοριακού 
υλικού και η γνωστοποίησή του στο εξωτερικό. 

δ. Τμήμα Διασύνδεσης, στην αρμοδιότητα του οποίου 
υπάγονται: η πληροφόρηση των φοιτητών και αποφοί¬ 
των του ΑΠΟ για τις δυνατότητες που τους παρέχο¬ 
νται στη μετεκπαίδευση, στις υποτροφίες, στην αγορά 
εργασίας και στην πρακτική άσκηση, με στόχο τη λήψη 
της τελικής απόφασης για τη σταδιοδρομία που θα επι- 
λέξουν, η ενημέρωση των οικονομικών και παραγωγικών 
φορέων για τις δυνατότητες και τις εξειδικεύσεις των 
αποφοίτων του ΑΠΟ, η υποστήριξη του επαγγελμα¬ 
τικού προσανατολισμού των μαθητών και αποφοίτων 
της Δευτεροβάθμιας Εκπαίδευσης αναφορικά με τις 
εξειδικεύσεις και το προσφερόμενο έργο του ΑΠΟ και 
των άλλων τριτοβάθμιων ιδρυμάτων. 

ε. Τμήμα Σπουδών στην αρμοδιότητα του οποίου 
υπάγονται: η συγκέντρωση των κάθε φύσεως νομοθε- 
τημάτων, αποφάσεων και εγκυκλίων που αφορούν στις 
σπουδές και ο συντονισμός της ομοιόμορφης εφαρμο¬ 
γής τους. Η διεκπεραίωση κάθε διαδικασίας που προ- 
βλέπεται από την ισχύουσα νομοθεσία που αφορά τις 
σπουδές, τα θέματα των Ειδικών Μεταπτυχιακών Υπο¬ 
τρόφων (Ε.Μ.Υ.) και τα θέματα αλλοδαπών φοιτητών». 

Αρθρο 5 

1. Στην παράγραφο 1 του άρθρου 8 μετά το εδ. εξ 
προστίθεται εδ. στ' ως ακολούθως: 

«στ. Τμήμα Διαχείρισης» 

2. Το εδ. α' της παρ. 2 του άρθρου 8 αντικαθίσταται 
ως εξής: 

«α. Τμήμα Προϋπολογισμού - Απολογισμού, στην 
αρμοδιότητα του οποίου υπάγονται: η κατάρτιση του 
τακτικού προϋπολογισμού και του προϋπολογισμού 

Δημοσίων Επενδύσεων, οι αναμορφώσεις του προϋπο¬ 
λογισμού, η σύνταξη του απολογισμού, ο έλεγχος και 
η παρακολούθηση λογαριασμών του Πανεπιστημίου σε 
τράπεζες και η μεταφορά πιστώσεων, η σύνταξη προ¬ 
ϋπολογισμού μισθοδοσίας και η παρακολούθηση των 
αριθμητικών προβλέψεων - θέσεων του προσωπικού, η 
παρακολούθηση των πιστώσεων προϋπολογισμού, η κα- 
ταχώρηση των χρηματικών ενταλμάτων στα λογιστικά 
βιβλία, η τροποποίηση των πιστώσεων». 

3. Στην ίδια ως άνω παράγραφο προστίθεται εδάφιο 
στ' ως ακολούθως: 

«στ. Τμήμα Διαχείρισης, στην αρμοδιότητα του οποίου 
υπάγονται: η είσπραξη των εσόδων από επιχορηγήσεις, 
παράβολα (έκδοση πιστοποιητικών, αντιγράφων πτυχί¬ 
ων και άλλα), επιβολή προστίμων ιδίως για υπερβάσεις 
τηλεφωνικών τελών καθώς και η σύσταση των σχετικών 
γραμματίων είσπραξης. Η τήρηση του Βιβλίου Ταμείου. Η 
πληρωμή του προσωπικού με σχέση εργασίας ιδιωτικού 
δικαίου. Η μέριμνα για τις κρατήσεις υπέρ τρίτων και η 
απόδοση αυτών, καθώς και η αποστολή των απαραιτή¬ 
των δικαιολογητικών στα ασφαλιστικά Ταμεία». 

Αρθρο 6 

Η παραγρ. 1 του άρθρου 10 του ως άνω διατάγματος 
αντικαθίσταται ως εξής: 

«1. Η Γενική Διεύθυνση Τεχνικών Υπηρεσιών και Μηχα¬ 
νοργάνωσης συγκροτείται από τις ακόλουθες οργανικές 
μονάδες: 

α. Διεύθυνση Προγραμματισμού, Μελετών και Εκτέ¬ 
λεσης Έργων 

β. Διεύθυνση Συντήρησης και Λειτουργίας Εγκατα¬ 
στάσεων 

γ. Διεύθυνση Μηχανοργάνωσης 

δ. Αυτοτελές Τμήμα Γραμματείας Επιτροπής Δικτύων, 
και Επικοινωνιών 

ε. Αυτοτελές Τμήμα Γραμματείας Τεχνικού Συμβου¬ 
λίου 

στ. Αυτοτελές Τμήμα Γραμματείας» 

Αρθρο 7 

Το άρθρο 11, αντικαθίσταται ως εξής: 

«Άρθρο 11 Διεύθυνση Προγραμματισμού, Μελετών 
και Εκτέλεσης Έργων 

1. Η Διεύθυνση Προγραμματισμού, Μελετών και Εκτέλε¬ 
σης Έργων συγκροτείται από τα παρακάτω Τμήματα: 

α) Τμήμα Προγραμματισμού και Μελετών 

β) Τμήμα Εκτέλεσης Έργων 

2. Οι αρμοδιότητες της Διεύθυνσης Προγραμματισμού, 
Μελετών και ΕκτέλεσηςΈργων κατανέμονται στα Τμή¬ 
ματα αυτής ως εξής: 

α) Τμήμα Προγραμματισμού και Μελετών, στην αρμο¬ 
διότητα του οποίου υπάγονται θέματα που έχουν σχέση 
με τον προγραμματισμό για τη δημιουργία νέων κτιρι- 
ακών και άλλων εγκαταστάσεων, όπως είναι η σύνταξη 
σχεδίων για τη χωρική διάταξη κτηρίων και η σύνταξη 
κτιριολογικών προγραμμάτων, η εκπόνηση διαφόρων 
μελετών, όπως αρχιτεκτονικών, στατικών, ηλεκτρομηχα- 
νολογικών, τοπογραφικών και άλλων, που αναφέρονται 
σε ελεύθερους χώρους, σε κτιριακές εγκαταστάσεις, 
σε έργα υποδομής σε μελέτες και προδιαγραφές εξο- 
πλιστικών μέσων. Η παρακολούθηση, ο έλεγχος και η 
θεώρηση των παραπάνω μελετών, όταν αυτές εκπο¬ 
νούνται είτε από ιδιωτικά μελετητικά γραφεία είτε από 


οποιονδήποτε άλλο μελετητή, η υποβολή εκθέσεων, 
ερωτημάτων και εισηγήσεων προς το Τεχνικό Συμβούλιο 
και στην Προϊσταμένη Αρχή για θέματα της αρμοδιό- 
τητάς του και, 

β) Τμήμα ΕκτέλεσηςΈργων στην αρμοδιότητα του 
οποίου υπάγονται: η υλοποίηση του προγράμματος 
για την ανέγερση νέων κτιριακών εγκαταστάσεων ή 
την εκτέλεση κάθε κατηγορίας έργων, η προκήρυ¬ 
ξη και διενέργεια των διαγωνισμών για την ανάδειξη 
αναδοχών εκτέλεσης των έργων και η κατάρτιση των 
κατασκευαστικών συμβάσεων, η επίβλεψη των έργων 
που εκτελούνται, οι παραλαβές αυτών, και κάθε εργα¬ 
σία και ενέργεια που απορρέει από την εφαρμογή της 
ισχύουσας νομοθεσίας, για την εκτέλεση των έργων, η 
υποβολή εκθέσεων, ερωτημάτων και εισηγήσεων προς 
το Τεχνικό Συμβούλιο και την Προϊσταμένη Αρχή για 
θέματα της αρμοδιότητάς του, και η φροντίδα για την 
εκτέλεση των αποφάσεων που εκδίδονται.» 

Αρθρο 8 

1. Μετά το άρθρο 11 προστίθεται άρθρο 12 ως εξής: 

«Αρθρο 12 

Διεύθυνση Συντήρησης και Λειτουργίας 
Εγκαταστάσεων 

1. Η Διεύθυνση Συντήρησης και Λειτουργίας Εγκατα¬ 
στάσεων συγκροτείται από τα παρακάτω Τμήματα: 

α. Τμήμα Συντήρησης και Εκτέλεσης Μικροέργων 

β. Τμήμα Λειτουργίας Εγκαταστάσεων 

2. Οι αρμοδιότητες της Διεύθυνσης Συντήρησης και 
Λειτουργίας Εγκαταστάσεων κατανέμονται στα Τμή¬ 
ματα αυτής ως εξής: 

α) Τμήμα Συντήρησης και Εκτέλεσης Μικροέργων στην 
αρμοδιότητα του οποίου υπάγονται, η επισκευή και προ¬ 
ληπτική συντήρηση των κτιριακών ηλεκτρομηχανολογι- 
κών, τηλεπικοινωνιακών εγκαταστάσεων, η συντήρηση 
των κήπων και γενικά όλων των έργων υποδομής. 

Ακόμη στην αρμοδιότητα του Τμήματος αυτού ανήκει 
η εκτέλεση των απαραίτητων εργασιών για επισκευή, 
ανακαίνιση και αποκατάσταση βλαβών είτε με τα υπάρ¬ 
χοντα συνεργεία, είτε με εκτέλεση έργου ύστερα από 
διενέργεια διαγωνισμού, η ανάθεση ή αυτεπιστασία, 
σύμφωνα με την ισχύουσα νομοθεσία, η επίβλεψη των 
συνεργείων ή αναδοχών που ευθύνονται γί αυτήν. 

β) Τμήμα Λειτουργίας Εγκαταστάσεων στην αρμοδι¬ 
ότητα του οποίου υπάγονται: η επιθεώρηση, ο έλεγχος 
και η ευθύνη λειτουργίας όλων των ηλεκτρομηχανο- 
λογικών εγκαταστάσεων του Πανεπιστημίου ειδικότε¬ 
ρα δε των ηλεκτρικών και θερμικών υποσταθμών των 
ανελκυστήρων και άλλων. Ακόμη υπάγεται η συντήρηση 
και κίνηση των αυτοκινήτων και η λειτουργία των τη¬ 
λεπικοινωνιακών μέσων». 

2. Το άρθρο 12, αναριθμείται σε άρθρο 13 
Αρθρο 9 

1. Μετά το άρθρο 12 όπως αυτό αναριθμήθηκε σε άρ¬ 
θρο 13, προστίθενται άρθρα ως ακολούθως: 

«Αρθρο 14 

Αυτοτελές Τ μήμα Γ ραμματείας Επιτροπής Δικτύων 
και Επικοινωνιών 

Στην αρμοδιότητα του Αυτοτελούς Τ μήματος Γ ραμμα¬ 
τείας Επιτροπής Δικτύων και Επικοινωνιών, υπάγονται 
η υλοποίηση της δικτυακής πολιτικής που χαράσσει το 
ΑΠΘ, η διαχείριση του δικτύου και των τηλεπικοινωνιών 

και η καταγραφή και παρακολούθηση του εξοπλισμού, 
η υλοποίηση της στρατηγικής που χαράσσει η διοίκηση 
του ιδρύματος, η συγκέντρωση και ο συντονισμός του 
συνόλου των πολυποίκιλων υπολογιστικών αναγκών 
σχετικά με την οργάνωση και τον εκσυγχρονισμό των 
εκπαιδευτικών, ερευνητικών και διοικητικών υπολογι¬ 
στικών συστημάτων του Α.Π.Θ. 

Άρθρο 15 

Αυτοτελές Τμήμα Γραμματείας Τεχνικού Συμβουλίου 

Στην αρμοδιότητα του Αυτοτελούς Τμήματος Γραμμα- 
τείας Τεχνικού Συμβουλίου, υπάγονται: η διεξαγωγή της 
αλληλογραφίας, η τήρηση πρωτοκόλλου και αρχείου, 
η προετοιμασία των θεμάτων, η τήρηση πρακτικών και 
συνεδριάσεων του Τεχνικού Συμβουλίου και η εκτέλεση 
των αποφάσεών του. 

Αρθρο 16 

Αυτοτελές Τμήμα Γραμματείας 

Στην αρμοδιότητα του Αυτοτελούς Τμήματος Γραμ¬ 
ματείας υπάγονται: η διακίνηση της αλληλογραφίας, η 
τήρηση του πρωτοκόλλου και αρχείου, η παρακολού¬ 
θηση απορρόφησης των σχετικών πιστώσεων για τις 
μελέτες και τα έργα που εκτελούνται, η συγκέντρωση 
και ο έλεγχος των δικαιολογητικών για τις δαπάνες και 
η προώθηση για πληρωμή στην αρμόδια υπηρεσία, η 
διαδικασία για τη διενέργεια των δημοπρασιών και την 
ανάδειξη των αναδοχών εκτέλεσης έργων ή ανάθεσης 
μελετών, η συλλογή στοιχείων και η σύνταξη των προ¬ 
τάσεων του Προγράμματος Δημοσίων Επενδύσεων του 
Πανεπιστημίου, η παρακολούθηση του προγράμματος 
Δημοσίων Επενδύσεων η προκήρυξη και καταχώρηση 
διαγωνισμών και η εισήγηση εγκρίσεως πιστώσεων στα 
αρμόδια όργανα του Πανεπιστημίου.» 

2. Τα άρθρα 13 έως και 20 του Προεδρικού Διατάγμα¬ 
τος αναριθμούνται σε 17 έως 24 αντίστοιχα. 

Αρθρο 10 

1. Μετά το άρθρο 24 προστίθεται άρθρο 25 ως ακο¬ 
λούθως: 

«Άρθρο 25 

Αυτοτελές Γραφείο Τύπου, Μετάφρασης 
και Διερμηνείας 

Το Αυτοτελές Γραφείο Τύπου, Μετάφρασης και Δι- 
ερμηνείας υπάγεται απ’ ευθείας στον Πρύτανη, στην 
αρμοδιότητα δε του γραφείου αυτού υπάγεται η δημο¬ 
σιογραφική κάλυψη της εκπαιδευτικής, επιστημονικής, 
ερευνητικής και λοιπής δραστηριότητας του Ιδρύματος, 
η επιμέλεια για τη μετάφραση ξενόγλωσσων κειμένων 
στην ελληνική γλώσσα και αντίστροφα και η εξυπηρέ¬ 
τηση των αναγκών διερμηνείας.» 

2. Τα άρθρα 21 έως και 37 αναριθμούνται σε 26 έως 
και 42 αντίστοιχα. 

Αρθρο 11 

Από τις υφιστάμενες θέσεις διοικητικού προσωπικού 
που προβλέπονται στο άρθρο 22 όπως αυτό αναριθ- 
μείταί: 

α. Καταργούνται 

Μία (1) κενή θέση ΠΕ Μηχανικών 

Μία (1) κενή θέση ΠΕ Διοικητικού - Οικονομικού 

Μία (1) κενή θέση ΔΕ Διοικητικού - Λογιστικού 

Δύο (2) κενές θέσεις ΥΕ Φυλάκων - Νυκτοφυλάκων 


β. Ανακατανέμονται 

ί. Έντεκα (11 )κενές θέσεις κλάδου ΥΕ Φυλάκων - Νυ¬ 
κτοφυλάκων οι οποίες μεταφέρονται και προστίθενται 
στις θέσεις του κλάδου ΠΕ Διοικητικού - Οικονομικού. 

ϋ Μία (1) κενή θέση του κλάδου ΥΕ Φυλάκων - Νυκτο¬ 
φυλάκων και μία (1) κενή θέση κλάδου ΥΕ Επιμελητών 
Καθαριότητας, οι οποίες μεταφέρονται και προστίθε¬ 
νται στις θέσεις του κλάδου ΠΕ Μηχανικών. 

Άρθρο12 

Η παρ. 4 του άρθρου 28, όπως αυτό αναριθμήθηκε σε 
33, αντικαθίσταται ως ακολούθως: 

«4. Των Διευθύνσεων Προγραμματισμού, Μελετών 
και Εκτέλεσης Έργων και Συντήρησης και Λειτουργίας 
Εγκαταστάσεων προ'ίσταται υπάλληλος του κλάδου ΠΈ. 
Μηχανικών». 

Άρθρο 13 

Το άρθρο 29, όπως αυτό αναριθμήθηκε σε 34 αντικα¬ 
θίσταται ως εξής: 

«Άρθρο 34 

Προϊστάμενοι Τμημάτων 

1. Των Τμημάτων των Διευθύνσεων Προσωπικού, Δι¬ 
οικητικού, Οικονομικής Διαχείρισης και των Τμημάτων 
Σπουδών, Διασύνδεσης της Διεύθυνσης Συντονισμού 
Ακαδημαϊκών Μονάδων των Γραμματειών των Σχολών, 
των Γ ραμματειών των Τμημάτων, της Γ ραμματείας της 
Συγκλήτου, της Γ ραμματείας του Πρυτανικού Συμβου¬ 
λίου, της Γραμματείας της Νομικής Επιτροπής, της 
Γραμματείας του Σχολείου Νέας Ελληνικής Γλώσσας, 
της Γραμματείας του Κέντρου Βυζαντινών Ερευνών, 
του Αυτοτελούς Τμήματος Γραμματείας του Τεχνικού 
Συμβουλίου, του Αυτοτελούς Τμήματος Γραμματείας 
της Γενικής Διευθύνσεως Τεχνικών Υπηρεσιών και Μη¬ 
χανοργάνωσης και του Τμήματος Κληροδοτημάτων της 
Διευθύνσεως Περιουσίας και Προμηθειών, προίστανται 
υπάλληλοι των κλάδων ΠΕ Διοικητικού - Οικονομικού, 
ΤΕ Διοικητικού - Λογιστικού και αν δεν υπάρχουν του 
κλάδου ΔΕ Διοικητικού - Λογιστικού. 

2. Των Τμημάτων Δημοσίων Σχέσεων, Διεθνών Σχέ¬ 
σεων, Ευρωπαϊκών Εκπαιδευτικών Προγραμμάτων της 
Διευθύνσεως Συντονισμού Ακαδημαϊκών Μονάδων και 
του Αυτοτελούς Γ ραφείου Τύπου Μετάφρασης και Διερ- 
μηνείας, προίστανται υπάλληλοι των κλάδων ΠΕ Μετα¬ 
φραστών - Διερμηνέων ή ΠΕ Διοικητικού - Οικονομικού 
ή ΤΕ Διοικητικού - Λογιστικού, και αν δεν υπάρχουν, 
υπάλληλοι του κλάδου ΔΕ Διοικητικού - Λογιστικού ή 
ΔΕ Μεταφραστών - Διερμηνέων. 

3. Των Τμημάτων Οργάνωσης-Μηχανοργάνωσης και 
Στατιστικής Τεκμηρίωσης της Διευθύνσεως Μηχανορ¬ 
γάνωσης, προίστανται υπάλληλοι των κλάδων ΠΕ Πλη¬ 
ροφορικής, ΤΕ Πληροφορικής και αν δεν υπάρχουν του 
κλάδου ΔΕ Προσωπικού Η/Υ. 

4. Των Τμημάτων της Διευθύνσεως Προγραμματισμού 
Μελετών και Εκτέλεσης Έργων και των Τμημάτων Συ¬ 
ντήρησης και Εκτέλεσης Μικροέργων και Λειτουργίας 
Εγκαταστάσεων της Διεύθυνσης Συντήρησης και Λει¬ 
τουργίας Εγκαταστάσεων, προίστανται υπάλληλοι των 
κλάδων ΠΕ Μηχανικών ή ΤΕ Μηχανικών (άρθρο 9 ν. 
3174/2003) και αν δεν υπάρχουν υπάλληλοι του κλάδου 
ΔΕ Τεχνικού. 

5. Των Τμημάτων Προμηθειών και Περιουσίας της Δ/ 
νσης Περιουσίας και Προμηθειών προίστανται υπάλλη- 

λοι των κλάδων ΠΕ Διοικητικού - Οικονομικού ή ΠΕ Μη¬ 
χανικών ή ΤΕ Διοικητικού - Λογιστικού ή ΤΕ Μηχανικών 
και αν δεν υπάρχουν ΔΕ Διοικητικού - Λογιστικού. 

6. Του Αυτοτελούς Τμήματος Γραμματείας Επιτροπής 
Δικτύων και Επικοινωνιών προίσταται υπάλληλος του 
κλάδου ΠΕ Πληροφορικής ή ΠΕ Μηχανικών» 

Άρθρο δεύτερο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 207 
Οργανισμός διοικητικών υπηρεσιών της Πανεπιστημια¬ 
κής Φοιτητικής Λέσχης του Αριστοτελείου Πανεπι¬ 
στημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 του ν. 1566/1985 «Δομή και 
λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» (ΑΊ67). 

β) Του άρθρου 20 παρ. 4 του ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (ΑΊΟ7). 

γ) Του άρθρου 2 παρ. 2 εδ. β' περ. V του ν. 2083/1992 
«Εκσυγχρονισμός της Ανώτατης Εκπαίδευσης» (Α' 159). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Τις αποφάσεις: 

α) Του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης ΔΙΔΚ/Φ.1/2/6139/ 
23.3.2004 «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης» 
(Β' 527). 

β) Του Πρωθυπουργού και του Υπουργού Οικονομίας 
και Οικονομικών 14650/ΔΙΟΕ 85/17.3.2004 «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών» (Β' 519). 

γ) Του Πρωθυπουργού και της Υπουργού Εθνικής 
Παιδείας και Θρησκευμάτων 37876/ΣΤ5/26.4.2004 «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων» (Β' 608). 

3. Την πρόταση του Διοικητικού Συμβουλίου της Πα¬ 
νεπιστημιακής Φοιτητικής Λέσχης (συνεδρίαση: 902/ 
5.3.2004) και της Συγκλήτου του Αριστοτελείου Πανεπι¬ 
στημίου Θεσσαλονίκης (συνεδρίαση: 2761/31.3.2004). 


4. Το γεγονός ότι από την εφαρμογή των διατάξεων 
του παρόντος διατάγματος προκαλείται ετησίως δα¬ 
πάνη ύψους 25.000,00 € σε βάρος του κρατικού προϋ¬ 
πολογισμού η οποία θα αντιμετωπιστεί από τον προ¬ 
ϋπολογισμό εξόδων του Υπουργείου Εθνικής Παιδείας 
και Θρησκευμάτων ΚΑΕ ομάδας 0200 Ειδικός Φορέας 
19-110). 

5. Την υπ’ αριθμ. 202/2005 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εθνικής Παιδείας και Θρησκευμάτων, Εσωτερικών Δη¬ 
μόσιας Διοίκησης και Αποκέντρωσης και Οικονομίας και 
Οικονομικών, αποφασίζουμε: 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
Άρθρο 1 

Οι υπηρεσίες της Πανεπιστημιακής Φοιτητικής Λέ¬ 
σχης (Π.Φ.Λ.) του Αριστοτελείου Πανεπιστημίου Θεσ¬ 
σαλονίκης (Α.Π.Θ.) αποτελούν ενιαία Διεύθυνση η οποία 
συγκροτείται από τις ακόλουθες οργανικές μονάδες: 
α) Τμήμα Διαχείρισης Ποιότητας, β) Τμήμα Προμηθει¬ 
ών, Παραγωγής και Σίτισης, γ) Τμήμα Συντήρησης και 
Λειτουργίας των Εγκαταστάσεων, δ) Τμήμα Προσωπι¬ 
κού - Γραμματεία, ε) Τμήμα Οικονομικού και στ) Τμήμα 
Υγειονομικής Περίθαλψης. Η Διεύθυνση είναι αρμοδία 
για το συντονισμό και την εύρυθμη λειτουργία όλων 
των Τμημάτων. 

Άρθρο 2 

Τμήμα Διαχείρισης Ποιότητας 

Το Τμήμα Διαχείρισης Ποιότητας χειρίζεται θέματα 
που αφορούν στον καθορισμό των προδιαγραφών των 
πρώτων υλών, στην προ-αξιολόγηση, έγκριση και επα¬ 
ναξιολόγηση των προμηθευτών, στην υλοποίηση των 
διαδικασιών των διαγωνισμών (κατάρτιση όρων διαγω¬ 
νισμών, αξιολόγηση προσφορών και τεκμηρίωση συμβά¬ 
σεων), στην τήρηση των υποχρεώσεων που προκύπτουν 
από το σύστημα Ανάλυσης Επικινδυνότητας και Κρίσι¬ 
μων Σημείων Ελέγχου (ΑΕΚΣΕ, ΗαεαιτΙ ΑηαΙγείδ ΟηΙίοαΙ 
ΟοπΙιόΙ Ροίπίε, ΗΑΟΟΡ), σύμφωνα με το άρθρο 3 παρ. 2 
της υπ’ αριθμ. 487/21.9.2000 αποφάσεως των Υπουργών 
Εθνικής Οικονομίας, Ανάπτυξης και Δικαιοσύνης (Β' 1219), 
και την εφαρμογή των γενικών και ειδικών Κανόνων 
Υγιεινής (π.χ. τεκμηρίωση, σχέδια ΑΕΚΣΕ, εκπαιδεύσεις, 
ανασκοπήσεις συστήματος, επιθεωρήσεις κ.λπ), ευθύνη 
συνεργασίας με το εργαστήριο ποιοτικού ελέγχου, στον 
καθορισμό των ειδικών Κανόνων Υγιεινής (ανά θέση 
εργασίας), στη διαμόρφωση προγράμματος καθαρισμού 
και απολυμάνσεων για τις εγκαταστάσεις και τον εξο¬ 
πλισμό και τον έλεγχο για την τήρησή τους, στη δια¬ 
μόρφωση προγράμματος καταπολέμησης τρωκτικών και 
εντόμων ή τη συνεργασία με εξωτερικό συνεργείο και 
τον έλεγχο για την τήρησή τους, στην εκπαίδευση του 
προσωπικού στις απαιτήσεις του συστήματος ΑΕΚΣΕ, 
στους γενικούς και ειδικούς Κανόνες Υγιεινής και στις 
οδηγίες εργασίας, στην επιθεώρηση για την τήρηση των 
γενικών και ειδικών Κανόνων Υγιεινής και του συστήμα¬ 
τος ΑΕΚΣΕ (εσωτερικοί έλεγχοι). Συνεργάζεται με τα 
Τμήματα για τον σχεδίασμά - έρευνα νέων προϊόντων, 
για την αποτελεσματική εφαρμογή του συστήματος 
ΑΕΚΣΕ και την αξιολόγηση της αποτελεσματικότητάς 
του και για την αξιολόγηση των προμηθευτών. Τηρεί τα 
απαιτούμενα αρχεία. Το Εργαστήριο Ποιοτικού Ελέγχου 

υπάγεται στο Τμήμα Διαχείρισης Ποιότητας και χειρί¬ 
ζεται θέματα που αφορούν στη διενέργεια ποιοτικού 
ελέγχου σύμφωνα με τις υποχρεώσεις του συστήματος 
ΑΕΚΣΕ (π.χ. στις πρώτες και δεύτερες ύλες κατά την 
παραλαβή και κατά τη διατήρηση, στο προϊόν κατά την 
παραγωγική διαδικασία και στα τελικά προϊόντα), στη 
συνεργασία με τα Τμήματα για την αξιολόγηση των 
προμηθευτών, στην εκπαίδευση του προσωπικού σε γε¬ 
νικούς και ειδικούς Κανόνες Υγιεινής και στη συμμετοχή 
στον σχεδίασμά και στην έρευνα νέων προϊόντων. 

Άρθρο 3 

Τμήμα Προμηθειών, Παραγωγής και Σίτισης 

Αντικείμενο του Τμήματος Προμηθειών, Παραγωγής 
και Σίτισης είναι ο χειρισμός θεμάτων που αφορούν 
στην εφαρμογή γενικών και ειδικών κανόνων υγιεινής και 
των απαιτήσεων του συστήματος ΑΕΚΣΕ, στις προμή¬ 
θειες, στην παρασκευή και στην διανομή του συσσιτίου, 
σύμφωνα με τις εκάστοτε ισχύουσες νομοθετικές δια¬ 
τάξεις, στην αποθήκευση των προϊόντων και στη δια¬ 
χείριση των αποθηκευτικών χώρων. Το Τμήμα χειρίζεται 
θέματα σχετικά με τις προμήθειες και παραλαβές και 
που αφορούν στις εντολές και παραγγελίες προμηθειών, 
στον τεκμηριωμένο έλεγχο ποιότητας, σύμφωνα με τις 
απαιτήσεις του συστήματος ΑΕΚΣΕ, της ποσότητας και 
της τιμής των προϊόντων κατά την παραλαβή, στην πα¬ 
ραλαβή ή απόρριψη των τροφίμων, στη τήρηση κανόνων 
υγιεινής κατά την παραλαβή, στον έλεγχο της τήρησης 
των κανόνων υγιεινής κατά την μεταφορά των τροφί¬ 
μων, στην τεκμηρίωση του ελέγχου και στην τήρηση των 
αναγκαίων βιβλίων, στοιχείων και αρχείων. Υποστηρίζε¬ 
ται από το τμήμα διαχείρισης ποιότητας και το εργα¬ 
στήριο ποιοτικού ελέγχου. Το τμήμα χειρίζεται θέματα 
σχετικά με την παραγωγή και που αφορούν την τήρηση 
γενικών και ειδικών κανόνων υγιεινής και την εφαρμογή 
των απαιτήσεων του συστήματος διασφάλισης υγιεινής 
ΑΕΚΣΕ, κατά την προετοιμασία, επεξεργασία, διατήρηση 
και διανομή των τροφίμων, την τεχνολογία παρασκευής 
και διανομής του συσσιτίου, τον προγραμματισμό, την 
σύνταξη και την εφαρμογή του προγράμματος του φοι¬ 
τητικού συσσιτίου, την έρευνα και ανάπτυξη τεχνικών 
παραγωγής γευμάτων, την εκπαίδευση και επιθεώρηση 
του προσωπικού για την τήρηση των γενικών και ειδικών 
κανόνων υγιεινής και των οδηγιών εργασίας, την ευθύνη 
όλων των διαδικασιών για τους δικαιούμενους σίτισης 
φοιτητές καθώς και την τήρηση των αναγκαίων βιβλίων, 
στοιχείων και αρχείων. Το τμήμα χειρίζεται θέματα σχε¬ 
τικά με τις αποθήκες και που αφορούν στην ευθύνη για 
τη ορθή διαχείριση των αποθηκευτικών χώρων (ψυγεία, 
καταψύκτες και αποθήκες θερμοκρασίας περιβάλλο¬ 
ντος), για τον χρόνο διατήρησης των προϊόντων, για 
την ανακύκλωση των προϊόντων, για την εφαρμογή και 
την τήρηση των Κανόνων Υγιεινής κατά την αποθήκευση 
και συνθηκών αποθήκευσης όπως προκύπτουν από το 
σύστημα ΑΕΚΣΕ. 

Αρθρο 4 

Τμήμα Συντήρησης 
και Λειτουργίας των Εγκαταστάσεων 

Το Τμήμα Συντήρησης και Λειτουργίας των Εγκατα¬ 
στάσεων χειρίζεται θέματα σχετικά με τη λειτουργία και 
τη συντήρηση των εγκαταστάσεων και του εξοπλισμού 
και που αφορούν την επισκευή, την συντήρηση και την 


ανακαίνιση των εγκαταστάσεων και του εξοπλισμού, την 
προκήρυξη και διενέργεια διαγωνισμών, την επίβλεψη 
και παραλαβή των εκτελούμενων έργων συντήρησης, 
ανακαίνισης και επισκευής, καθώς και την τήρηση των 
αναγκαίων βιβλίων, στοιχείων και αρχείων. 

Αρθρο 5 

Τμήμα Προσωπικού - Γραμματεία 

Το Τμήμα Προσωπικού χειρίζεται τα θέματα που αφο¬ 
ρούν την προκήρυξη, πρόσληψη και την υπηρεσιακή 
κατάσταση πάσης φύσεως προσωπικού, την νομική υπο¬ 
στήριξη, το πρωτόκολλο και διεκπεραίωση, το γενικό 
αρχείο, την τήρηση μητρώου προσωπικού και αναγκαίων 
βιβλίων, στοιχείων και αρχείων, την επιμόρφωση του 
προσωπικού, τις δημόσιες σχέσεις καθώς και την υπο¬ 
στήριξη πολιτιστικών εκδηλώσεων, ασκήσεων υπαίθρου 
και πρακτικής άσκησης των φοιτητών. 

Αρθρο 6 

Τμήμα Οικονομικού 

Το Τμήμα Οικονομικού χειρίζεται θέματα που αφορούν 
την οικονομική διαχείριση των πόρων, την μισθοδοσία, 
το λογιστήριο, τον προϋπολογισμό και απολογισμό, τις 
δαπάνες, τα έσοδα - έξοδα, τα χρηματικά εντάλματα, 
την τήρηση ταμείου, αναγκαίων βιβλίων, στοιχείων και 
αρχείων, την τήρηση μισθολογικού μητρώου, αρχείου 
μισθοδοσίας και των οικείων λογαριασμών, τη χορή¬ 
γηση βεβαιώσεων εισοδήματος καθώς και τον σχεδί¬ 
ασμά, εξοπλισμό και ανάπτυξη της μηχανοργάνωσης 
της Π.Φ.Λ. 

Αρθρο 7 

Τμήμα Υγειονομικής Περίθαλψης 

Το Τμήμα Υγειονομικής Περίθαλψης χειρίζεται θέματα 
που αφορούν την παροχή υγειονομικών υπηρεσιών, τη 
νοσηλεία όλων των φοιτητών, την έγκριση των ιατρικών 
συνταγών, την εξέταση των νεοεισαχθέντων φοιτητών 
τη παροχή πρώτων βοηθειών στους εργαζόμενους της 
Π.Φ.Λ., τους εμβολιασμούς σε περίπτωση επιδημιών, 
την επαφή με τα διάφορα Νοσοκομεία και Κλινικές, 
την τήρηση των αναγκαίων στοιχείων και αρχείων, τον 
έλεγχο των δικαιολογητικών και των λογαριασμών νο¬ 
σηλείας και παρακλινικών εξετάσεων καθώς και την 
ευθύνη των εργαστηριακών εξετάσεων των φοιτητών 
κάθε κατηγορίας. 

ΚΕΦΑΛΑΙΟ Β' 

ΠΡΟΣΩΠΙΚΟ 

Αρθρο 8 

Μόνιμο Προσωπικό 

Οι θέσεις μόνιμου προσωπικού της Πανεπιστημιακής 
Φοιτητικής Λέσχης του Αριστοτελείου Πανεπιστημίου 
Θεσσαλονίκης κατανέμονται κατά κατηγορίες και κλά¬ 
δους ως εξής: 

1) Κατηγορίες: 

α. Κατηγορία θέσεων Πανεπιστημιακής Εκπαίδευσης 
(ΠΕ) 

β. Κατηγορία θέσεων Τεχνολογικής Εκπαίδευσης 
(ΤΕ) 

γ. Κατηγορία θέσεων Δευτεροβάθμιας Εκπαίδευσης 
(ΔΕ) 

δ. Κατηγορία θέσεων Υποχρεωτικής Εκπαίδευσης 
(ΥΕ) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4245 


2) Κατηγορία Πανεπιστημιακής Εκπαίδευσης (ΠΕ): 
α. Κλάδος ΠΕ Διοικητικός - Οικονομικός 

β. Κλάδος ΠΕ Γεωτεχνικών 

γ. Κλάδος ΠΕ Περιβάλλοντος 

δ. Κλάδος ΠΕ Ιατρών / Ιατρών Ειδικοτήτων 

ε. Κλάδος ΠΕ Πληροφορικής 

στ. Κλάδος ΠΕ Μηχανικών 

3) Κατηγορία Τεχνολογικής Εκπαίδευσης (ΤΕ): 
α. Κλάδος ΤΕ Διοικητικός - Λογιστικός 

β. Κλάδος ΤΕ Πληροφορικής 
γ. Κλάδος ΤΕ Τεχνολογικών Εφαρμογών 
δ. Κλάδος ΤΕ Υγείας και Πρόνοιας 
ε. Κλάδος ΤΕ Κοινωνικών Λειτουργών 

4) Κατηγορία Δευτεροβάθμιας Εκπαίδευσης (ΔΕ): 
α. Κλάδος ΔΕ Διοικητικών Γραμματέων 

β. Κλάδος ΔΕ Τεχνικός 

γ. Κλάδος ΔΕ Μαγείρων 

δ. Κλάδος ΔΕ Βοηθών Ιατρικών Εργαστηρίων 

ε. Κλάδος ΔΕ Κηπουρικής - Ανθοκομίας 

στ. Κλάδος ΔΕ Κοινωνικών Υπηρεσιών 

ζ. Κλάδος ΔΕ Αποθηκαρίων 

5) Κατηγορία Υποχρεωτικής Εκπαίδευσης (ΥΕ): 

α. Κλάδος ΥΕ Προσωπικού παραγωγής και διανομής 
συσσιτίου 

β. Κλάδος ΥΕ Βοηθητικού Προσωπικού / Φυλάκων Νυ¬ 
χτοφυλάκων / Θυρωρών 

6) Τα προσόντα διορισμού στον εισαγωγικό βαθμό των 
παραπάνω κλάδων ορίζονται τα προβλεπόμενα στο π.δ. 
50/2001 (Α' 39) όπως τροποποιήθηκε με το π.δ. 347/2003 
(Α' 315) και ισχύει κάθε φορά. 

Αρθρο 9 

Κατανομή θέσεων κατά κατηγορία - κλάδο - βαθμό 

1. Οι θέσεις του μόνιμου προσωπικού ορίζονται κατά 
κατηγορία, κλάδο και βαθμό ως εξής: 

α. Κλάδος ΠΕ Διοικητικός - Οικονομικός: Έντεκα (11) 
θέσεις στους βαθμούς Δ-Α 
β. Κλάδος ΠΕ Γ εωτεχνικών: Τ έσσερις (4) θέσεις στους 
βαθμούς Δ-Α 

γ. Κλάδος ΠΕ Περιβάλλοντος: Δύο (2) θέσεις στους 
βαθμούς Δ-Α 

δ. Κλάδος ΠΕ Ιατρών / Ιατρών Ειδικοτήτων: Τρεις (3) 
θέσεις στους βαθμούς Δ-Α 
ε. Κλάδος ΠΕ Πληροφορικής: Μία (1) θέση στους βαθ¬ 
μούς Δ-Α 

στ. Κλάδος ΠΕ Μηχανικών: Μία (1) θέση στους βαθ¬ 
μούς Δ-Α 

ζ. Κλάδος ΤΕ Διοικητικός-Λογιστικός: Πέντε (5) θέσεις 
στους βαθμούς Δ-Α 

η. Κλάδος ΤΕ Πληροφορικής: Μία (1) θέση στους βαθ¬ 
μούς Δ-Α 

θ. Κλάδος ΤΕ Τεχνολογικών Εφαρμογών: Τέσσερις (4) 
θέσεις στους βαθμούς Δ-Α 
ι. Κλάδος ΤΕ Υγείας και Πρόνοιας: Δύο (2) θέσεις 
στους βαθμούς Δ-Α 

ια. Κλάδος ΤΕ Κοινωνικών Λειτουργών: Μία (1) θέση 
στους βαθμούς Δ-Α 

ιβ. Κλάδος ΔΕ Διοικητικών Γ ραμματέων: Δέκα έξι (16) 
θέσεις στους βαθμούς Δ-Α 


ιγ. Κλάδος ΔΕ ΤεχνικόςύΕξι (6) θέσεις στους βαθμούς 
Δ-Α 

ιδ. Κλάδος ΔΕ Μαγείρων: Τριάντα μία (31) θέσεις στους 
βαθμούς Δ-Α 

ιε. Κλάδος ΔΕ Βοηθών Ιατρικών Εργαστηρίων: Τρεις 
(3) θέσεις στους βαθμούς Δ-Α 
ιστ. Κλάδος ΔΕ Κηπουρικής - Ανθοκομίας: Μία (1) θέση 
στους βαθμούς Δ-Α 

ιζ. Κλάδος ΔΕ Κοινωνικών Υπηρεσιών: Μία (1) θέση 
προσωρινή στους βαθμούς Δ-Α 
ιη. Κλάδος ΔΕ Αποθηκαρίων: Μία (1) προσωρινή θέση 
στους βαθμούς Δ-Α. 

ιθ. Κλάδος ΥΕ Προσωπικού παραγωγής και διανομής συσ¬ 
σιτίου: Εβδομήντα μία (71) θέσεις στους βαθμούς Ε-Β 
κ. Κλάδος ΥΕ Βοηθητικού Προσωπικού/ Φυλάκων Νυ¬ 
χτοφυλάκων / Θυρωρών: Δέκα πέντε (15) θέσεις στους 
βαθμούς Ε-Β 

2. Σε όποιους κλάδους περιλαμβάνονται περισσότερες 
από μία ειδικότητες οι θέσεις κατά ειδικότητα ορίζονται 
με την προκήρυξη πλήρωσης κενών θέσεων. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - ΚΑΤΑ- 
ΝΟΜΗ-ΤΟΠΟΘΕΤΗΣΗ 

Αρθρο 10 

Προϊστάμενοι Οργανικών Μονάδων 

1. Της Ενιαίας Διεύθυνσης προίσταται υπάλληλος των 
κλάδων σύμφωνα με το άρθρο 84 παρ. 1 του ν. 2683/1999 
(Α' 19): ΠΕ Διοικητικού - Οικονομικού ή ΠΕ Γ εωτεχνικών. 

2. Του Τμήματος Διαχείρισης Ποιότητας προίσταται 
υπάλληλος του κλάδου: ΠΕ Γεωτεχνικών ή ΠΕ Περι¬ 
βάλλοντος. 

3. Του Τμήματος Προμηθειών, Παραγωγής και Σίτισης 
προίσταται υπάλληλος του κλάδου: ΠΕ Γ εωτεχνικών. 

4. Του Τμήματος Συντήρησης και Λειτουργίας των 
Εγκαταστάσεων προίσταται υπάλληλος του κλάδου: 
ΠΕ Μηχανικών. 

5. Του Τμήματος Προσωπικού προίσταται υπάλληλος 
του κλάδου: ΠΕ Διοικητικού - Οικονομικού. 

6. Του Τμήματος Οικονομικού προίσταται υπάλληλος 
του κλάδου: ΠΕ Διοικητικού - Οικονομικού και σε περί¬ 
πτωση έλλειψης υπάλληλος ΠΕ Πληροφορικής. 

7. Του Τμήματος Υγειονομικής Περίθαλψης πρόίστα- 
νται υπάλληλος του κλάδου ΠΕ Ιατρών / Ιατρών ειδι¬ 
κοτήτων. 

Αρθρο 11 
Αναπλήρωση 

Οι Προϊστάμενοι των οργανικών μονάδων όταν απου¬ 
σιάζουν ή κωλύονται αναπληρώνονται στα καθήκοντά 
τους με τη διαδικασία που ορίζουν οι διατάξεις του 
άρθρου 97 του ν. 2683/1999, (ΦΕΚ 19/Α/9.2.1999), όπως 
ισχύει κάθε φορά. 

Άρθρο 12 

Κατανομή - Τοποθέτηση 

Η κατανομή του προσωπικού στις επιμέρους οργα¬ 
νικές μονάδες, τα καθήκοντα και κάθε άλλη σχετική 
λεπτομέρεια καθορίζονται με τον εσωτερικό κανονισμό 
λειτουργίας του ιδρύματος και με αποφάσεις του Δι- 

οικητικού Συμβουλίου της Πανεπιστημιακής Φοιτητικής 
Λέσχης (Π.Φ.Λ.). 

ΚΕΦΑΛΑΙΟ Δ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Αρθρο 13 

Κατάταξη Προσωπικού 

Οι μόνιμοι υπάλληλοι κάθε κατηγορίας που υπηρετούν 
κατά την έναρξη ισχύος του παρόντος, καθώς και όσοι 
υπηρετούν σε προσωρινές θέσεις, κατατάσσονται σε 
ομοιόβαθμες θέσεις αντίστοιχων κλάδων κατά κατηγο¬ 
ρία και ειδικότητα του άρθρου 9 του παρόντος. 

Ειδικότερα κατατάσσονται: 

Οι υπάλληλοι του κλάδου ΠΕ Κτηνιατρικής στον κλάδο 
ΠΕ Γεωτεχνικών. 

Οι υπάλληλοι του κλάδου ΠΕ Χημικών στον κλάδο ΠΕ 
Περιβάλλοντος. 

Οι υπάλληλοι του κλάδου ΔΕ Διοικητικού-Λογιστικού 
στον κλάδο ΔΕ Διοικητικών Γραμματέων. 

Άρθρο 14 

Καταργούμενες διατάξεις 

Καταργούνται από την έναρξη ισχύος του παρόντος οι 
διατάξεις του β.δ.26 της 22.12.1960/11.1.1961 (Α' 8), του β.δ. 
90 της 12/17.2.1972 (Α' 26), του π.δ. 646 της 2/10.9.1976 (Α' 
260) και του π.δ. 1004 της 31.10./ 4.11.1977 (Α' 340) κατά το 
μέρος που είναι αντίθετες με τις ρυθμίσεις του παρό¬ 
ντος. Ομοίως καταργείται και κάθε άλλη γενική ή ειδική 
διάταξη που αντίκειται στις διατάξεις του παρόντος. 

Αρθρο 15 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(3) 

Στο π.δ. υπ’ αριθμ. 179/2005 (Α'229) αρμοδιότητας 
Υπουργείου Αγροτικής Ανάπτυξης και Τροφίμων, γίνο¬ 
νται οι παρακάτω διορθώσεις: 

Σελίς 3495, άρθρο 15: 

α) παράγραφος 1, σημείο ί), τρίτη περίπτωση: η φράση 

«σύμφωνα με το άρθρο 15α παράγραφος 4 στοιχείο.» 

να αντικατασταθεί με τη φράση «σύμφωνα με το άρθρο 
15α παράγραφος 4 στοιχείο β),». 
β) Στο άρθρο 2 η φράση «Η παράγραφες 1» 
να αντικατασταθεί με τη φράση «Η παράγραφος 1». 

(Από το Υπουργείο 
Αγροτικής Ανάπτυξης και Τροφίμων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





